Source: https://szegeditorvenyszek.birosag.hu/node/331
Timestamp: 2019-09-22 04:12:02+00:00

Document:
Az apaság vélelmének megdöntése nemperes eljárásban.
Az apaság vélelmének megdöntése iránti nemperes eljárás az olyan esetekre korlátozódik, amikor az apasági vélelem az anya házasságán alapul, valamint további feltétel, hogy a házasfelek életközössége legalább 300 napja megszűnt és a gyermek nemző apja kész a gyermek elismerésére.
Az eljárás speciális jellegű abban a tekintetben, hogy a három kérelmezőnek (anya, vélelmezett apa és a gyermeket magáénak elismerni kívánó férfi) együttesen kell megindítania az eljárást.
Az eljárás lefolytatására az a bíróság illetékes, amelynek területén a gyermek belföldi lakóhelye, belföldi lakóhely hiányában belföldi tartózkodási helye található. Az eljárásra az a bíróság is illetékes, amelynek területén az anya belföldi lakóhelye vagy belföldi lakóhely hiányában belföldi tartózkodási helye található.
a kérelmezők, valamint a kérelmezők képviselőinek nevét, lakóhelyét, valamint a kérelem előterjesztésére való jogosultság jogcímét;
ha a gyermek a kérelem beadásának időpontjában már megszületett, a gyermek nevét, lakóhelyét, születési idejét, ha van törvényes képviselője, annak nevét és lakóhelyét;
a bíróság döntésére irányuló határozott kérelmet (a bíróság állapítsa meg, hogy a gyermek apja nem a vélelmezett apa és a bíróság állapítsa meg, hogy a gyermek apja a gyermeket magáénak elismerő férfi).
A kérelemhez csatolni kell a gyermek eredeti vagy hitelesített születési anyakönyvi kivonatát, a fennálló apasági vélelmet megalapozó házasság anyakönyvi kivonatának egyszerű másolatát. Ha az apaság vélelmét megalapozó házasság a kérelem beadásának időpontjában már megszűnt, a kérelemhez csatolni kell a házasság megszűnését igazoló okiratot. Ha a gyermek a kérelem beadásának időpontjában még nem született meg, a kérelemhez szakorvosi igazolást kell csatolni a születés várható időpontjáról.
A kérelmet teljes bizonyító erejű magánokiratba foglaltan kell előterjeszteni (pl.: mindegyik kérelmező saját kezű aláírása, valamint két tanú neve, lakcíme és saját kezű aláírása).
A kérelmezőknek egyetemlegesen (nem külön-külön, hanem bármelyiküknek vagy együttesen) meg kell fizetniük 6.000,- Ft eljárási illetéket illetékbélyegben.
A kérelmezők konszenzusa esetén bizonyítás lefolytatására – az érintettek meghallgatásán túlmenően – nincs szükség, tehát nem kerül sor szakértői bizonyításra.
A járásbíróság az eljárás során meghallgatást fog kitűzni a kérelmezők nyilatkozatainak jegyzőkönyvbe foglalása érdekében, amely meghallgatáson a kérelmezőknek együttesen kell jelen lennie.
A bíróság a végzésben az egyéb jogszabályi feltételek fennállta esetében is csak és kizárólag abban az esetben állapítja meg, hogy a gyermeknek nem az anya férje vagy volt férje az apja, ha a kitűzött meghallgatáson a kérelmezők, a tizennegyedik életévét betöltött gyermek, a törvényes képviselő, ha az a kérelmezőktől eltérő személy, valamint ha az apai elismerő nyilatkozatot tevő korlátozottan cselekvőképes kiskorú vagy a cselekvőképességében a származás megállapításával összefüggő jognyilatkozatok tekintetében részlegesen korlátozott személy, annak törvényes képviselője, akadályoztatása és hozzá nem járulása esetében pedig a gyámhivatal együttesen jelen vannak. Ennek hiányában a bíróság az apaság vélelmének megdöntése iránti kérelmet elutasítja.
A bíróság végzésben továbbá akkor állapítja meg, hogy a gyermeknek nem az anya férje vagy volt férje az apja, ha az apaság vélelmének megdöntéséhez, az apai elismerő nyilatkozat megtételéhez és teljes hatályához szükséges feltételek fennállnak. (Ha az apaság vélelme az anya házassága alapján áll fenn, a házastársak életközössége legalább háromszáz napja megszűnt, az apai elismerő nyilatkozatot tevő férfi a gyermeknél legalább tizenhat évvel idősebb, és az anya, a gyermek törvényes képviselője, valamint tizennegyedik életévének betöltése esetén a gyermek hozzájárul.) Ha ezen feltételek valamelyike nem áll fenn, akkor a járásbíróság az apaság vélelmének megdöntése iránti kérelmet elutasítja.
Ha a bíróság az apaság vélelemének megdöntése iránti kérelmet jogerősen elutasítja, e határozatának jogereje nem zárja ki, hogy a kérelmezők igényüket - a körülmények megváltozása esetén - újból nem peres eljárásban érvényesítsék. A kérelmet elutasító határozat jogereje azt sem zárja ki, hogy a perindításra jogosult személyek igényüket - a Polgári Törvénykönyvben meghatározott szabályok szerint - peres eljárásban érvényesítsék.
A bírósági letéti ügy.
A bírósági letéti ügyben a – bizonyítási eljárással, illetőleg a tolmácsolással (fordítással) felmerülő költség fedezésére szolgáló elnöki letét kivételével – letét elfogadása iránti kérelmet és annak mellékleteit minden jogosult vonatkozásában külön-külön kell előterjeszteni 3 példányban. Ezzel egyidejűleg a pénzt a bíróság székhelye szerint illetékes letétkezelő bírói letéti számlájára kell befizetni vagy azt a számlára átutalni.
A befizetési lapon (átutalási nyomtatványon) fel kell tüntetni az összeg rendeltetését, a letét fajtáját (teljesítési, őrzési, elnöki letét; óvadék), a letevő és a jogosult nevét (elnevezését), a letevő általa megjelölt hitelintézetnél vezetett számlájának a számát, a letevő lakóhelyét (székhelyét), annak tényét, ha a jogosult személye bizonytalan, vagy az előzőekben felsorolt adatai ismeretlenek, annak a bíróságnak a megnevezését, amelyhez a fél a befizetett összegnek bírósági letétként történő elfogadása iránti kérelmet intézi, továbbá ha a letétbe helyezés valamely üggyel vagy korábbi letéti kérelemmel van kapcsolatban, az ügy számát is.
Az eljárási illeték összege a letétbe helyezett összeg 3 %-a, de legalább 5.000,- Ft, legfeljebb 250.000,- Ft.
Amennyiben a letétbe helyezett készpénz a korábban eljáró közjegyző hagyatékátadó végzésében nem szerepel, az örökös az illetékes közjegyző előtt póthagyatéki eljárás keretében kérheti a letétbe helyezett készpénz tekintetében a póthagyaték átadását.
A letétbe helyezett készpénzösszeg vonatkozásában keletkezett, az öröklés rendjét meghatározó jogerős határozat birtokában a jogosult kérheti a készpénzösszeg kiutalását, a könnyebb kiutalhatóság érdekében megadhatja bankszámlaszámát, továbbá a bankszámláját vezető pénzintézet nevét és címét. Egyebekben az örököst terheli a póthagyatéki eljárás közjegyzői díja és a letéti eljárással felmerült eljárási illeték is.
A végrehajtás elrendelése általánosságban.
A bírósági végrehajtás végrehajtható okirat kiállításával indul. Erre irányuló kérelmet nyomtatványon lehet előterjeszteni azon bíróságnál, mely első fokon eljárt.
Amennyiben az adós munkáltatójának elnevezése és címe ismert, úgy letiltó végzés űrlapot is lehet kitölteni, amennyiben a végrehajtást kérő a követelése kielégítését csak munkabérből - ideértve az illetményét, munkadíjat, a munkaviszonyon, közfoglalkoztatási jogviszonyon, munkaviszony jellegű szövetkezeti jogviszonyon, közszolgálati és közalkalmazotti jogviszonyon, szolgálati viszonyon, társadalombiztosítási jogviszonyon alapuló járandóságot, valamint a munkából eredő egyéb rendszeres, időszakonként visszatérően kapott díjazást, juttatást, követelését - kéri.
Amennyiben az adós bankszámlája és azt vezető pénzintézet neve ismert, úgy átutalási végzés űrlapot is lehet kitölteni, amennyiben a végrehajtást kérő a követelése kielégítését csak pénzforgalmi szolgáltatónál kezelt összegből kéri.
Gyermektartásdíj érvényesítése.
A végrehajtás megindításának költségvonzata.
Főszabály szerint – költségkedvezmény hiányában - meg kell előlegezni a költségeket, amelyeket az adós fog viselni.
A végrehajtás során igényelhető költségkedvezmények.
Ugyanakkor a kedvezőtlen vagyoni és jövedelmi viszonyaira hivatkozva a végrehajtást kérő vagy az adós személyéhez kapcsolódó költségkedvezményeket kérhet. Ezek a teljes vagy részleges személyes költségkedvezmény, továbbá a személyes illetékfeljegyzési jog.
Igénylése: a félnek határozottan nyilatkozni kell egy beadványban, hogy melyik költségkedvezmény engedélyezését kéri, részletesen elő kell adnia a személyi, vagyoni és jövedelmi viszonyait, ezen körülményeket okirattal (pl. nyugdíjszelvény, bankszámla kivonat, közüzemi szolgáltatások csekkjei, álláskeresési támogatást megállapító határozat stb.) kell igazolni, és csatolni szükséges a bíróságon beszerezhető erre rendszeresített űrlapot teljes körűen kitöltve az abban foglalt tájékoztató szerint.
Amennyiben a végrehajtási kérelem alapjául szolgáló bírósági eljárásban a fél költségkedvezményben részesült, az a végrehajtási eljárásra is kiterjed. A személyes költségmentesség és illetékfeljegyzési jog feltételeinek fennállását a bíróság ugyanakkor felülvizsgálja a végrehajtható okirat kiállítása előtt, ha az eljárás jogerős befejezésétől számítva már egy év eltelt.
Nemcsak a végrehajtás elrendelésekor, hanem a foganatosítás során kérhető költségkedvezmény.
Ugyanakkor fontos kiemelni, hogy a végrehajtás során a költségmentesség, költségfeljegyzési jog és illetékmentesség nem mentesíti a feleket a le nem rótt eljárási illeték és az állam által előlegezett költség viselése alól.
A tartozás végrehajtási eljárás folyamatban léte alatt történő megfizetése esetén követendő eljárás.
Először is a tartozás megfizetését igazoló okiratokkal együtt az eljáró végrehajtótól kell kérni, hogy folytassa le ez erre vonatkozó eljárást.
Ha ez nem vezet eredményre, mert például a végrehajtást kérő vitatja a teljesítést, akkor végrehajtás megszüntetési per kezdeményezhető.
A végrehajtó intézkedésével szembeni jogorvoslat.
A lefoglalt ingatlan becsértékének sérelmezése.
A végrehajtó becsérték közlésétől számított 15 napon belül végrehajtási kifogást lehet előterjeszteni a végrehajtónál személyesen vagy postai úton a végrehajtó székhelye szerint illetékes, ún. végrehajtást foganatosító bírósághoz címezve.
A becsérték megállapítására irányuló eljáráshoz szükséges, hogy a végrehajtó becsérték közlésében szereplő szakértői díjelőleget is átutalja a végrehajtási kifogást előterjesztő a törvényszék gazdasági hivatalának letéti számlájára és az átutalásról szóló igazolást csatolni kell a becsérték elleni végrehajtási kifogásához.
A becsérték elleni végrehajtási kifogásban konkrétan meg kell jelölni a kifogással érintett ingatlan megállapíttatni kért becsértékét mind a beköltözhető, mind a lakott állapotban való értékesítés esetére.
A végrehajtás felfüggesztésének kérelmezése.
Ha a végrehajtás ingatlan kiürítése iránt folyik, a felfüggesztés a kötelezett kérelmére egy ízben, legfeljebb 6 hónapra rendelhető el.
Az utóbbi két esetben a kérelemhez csatolni kell azokat az iratokat, amelyekkel az adós (kötelezett) valószínűsíteni tudja a felfüggesztésre okot adó körülményt.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság